හිටපු පොලිස්පති චන්දන හා කොමිසමේ නිලධාරීන් මූලික අයිතීන් කඩලා  ශ්රේෂ්ඨාධිකරණය තීරණය කරයි
සහකාර පොලිස් අධිකාරි ධුරවලට උසස්වීම් ලැබීමට සුදුසුකම් ලබා තිබූ ප්රධාන පොලිස් පරීක්ෂකවරුන් පිරිසක් සිටියදීත් ඔවුන්ගේ සුදුසුකම් නොසලකා පොලිස් අධිකාරි කමල් පුෂ්පකුමාර මහතාට සහකාර පොලිස් අධිකාරි ධුරයට උසස්වීමක් ලබාදීමෙන් එවකට වැඩබලන පොලිස්පතිවරයා ලෙස කටයුතු කළ චන්දන වික්රමරත්න හා ජාතික පොලිස් කොමිෂන් සභාවේ නිලධාරීන් පෙත්සම්කාර පොලිස් නිලධාරීන්ගේ මූලික අයිතිවාසිකම් උල්ලංඝනය වන පරිදි අත්තනෝමතික අයුරින් කටයුතු කර ඇති බවට ශ්රේෂ්ඨාධිකරණය තීන්දු කළේය 2003 වසරේදී තමාට ලැබිය යුතුව තිබූ ප්රධාන පොලිස් පරීක්ෂක තනතුරට අදාළ උසස්වීම් නිසි කලට නොලැබී 2006 වසරේදී ලැබීමෙන් වසර තුනක අසාධාරණයක් සිදුවී ඇති බව කියමින් එවකට පොලිස් අධිකාරිවරයකු ලෙස කටයුතු කළ පොලිස් අධිකාරි කමල් පුෂ්පකුමාර මහතා 2020 වසරේදී ජාතික පොලිස් කොමිෂන් සභාවට අභියාචනාවක් ගොනු කර තිබිණි එවකට වැඩබලන පොලිස්පති ධුරයේ කටයුතු කළ කමල් පුෂ්ප කුමාර මහතාගේ නිර්දේශය ද සහිතව ඉදිරිපත් කර තිබූ අභියාචනාව සලකා බැලූ ජාතික පොලිස් කොමිෂන් සභාව අතීතයට බලපාන පරිදි සියලු උසස්වීම් ලබාදී තිබූ අතර එම නිර්දේශ මගින් තමන් ඇතුළු නිලධාරීන් පිරිසකගේ මූලික අයිතිවාසිකම් උල්ලංඝනය වූ බවට පොලිස් නිලධාරීන් පිරිසක් ශ්රේෂ්ඨාධිකරණයට ගොනුකර තිබූ පෙත්සම් හයක් විභාගයට ගත් ප්රීති පද්මන් සූරසේන යසන්ත කෝදාගොඩ සහ අර්ජුන ඔබේසේකර යන විනිසුරු මඬුල්ල එම තීන්දුව නිකුත් කළේය පෙත්සම්කාර පොලිස් නිලධාරීන්ට වගඋත්තරකාර කමල් පුෂ්පකුමාර මහතාගෙන් නඩු ගාස්තු අයකර ගැනීමේ අයිතිය ඇති බවටද ශ්රේෂ්ඨාධීකරණය එම තීන්දුව මගින් පෙන්වා දුන්නේය නීතිපතිවරයා වෙනුවෙන් නියෝජ්ය සොලිසිටර් ජනරාල් ගංගා වාකිස්ට ආරච්චි මහත්මිය පෙනී සිටි අතර නීතිඥ සෙහාන් කුරේ ආර් වීරසිංහ ආර් තල්ගස්වත්තගේ මහතාගේ උපදෙස් පරිදි නීතිඥ හර්ෂ ප්රනාන්දු මහතාත් නීතිඥ රුක්ෂාන් සේනාධීර මහතා සමග ජනාධිපති නීතිඥ සංජීව ජයවර්ධන මහතා ඇතුළු නීතිඥ මණ්ඩලයකුත් පෙනී සිටියහ කමල් පුෂ්ප කුමාර මහතා 2003 වසරේ සිට බලපාන පරිදි ලබාදී තිබූ සියලු අනීතික උසස්වීම් අත්හිටුවීමටද ශ්රේෂ්ඨාධිකරණය වැඩිදුරටත් තීන්දු කළේය ඒ ජේ ඒ අබේනායක